Tennessee

Tennessee je štát USA. Nachádza sa v hornej časti juhu východných Spojených štátov a v roku 1796 sa stal 16. štátom Únie. Jeho extrémna šírka 432 míľ (695 km) sa tiahne od hranice Apalačských vrchov až po hranice rieky Mississippi. Susedí s Missouri a Arkansasom na západe, na východe so Severnou Karolínou, na severe s Kentucky a Virgíniou a na juhu s Georgiou, Alabamou a Mississippi. Hlavné mesto Tennessee je Nashville, ale najväčším mestom je Memphis. Tennessee je 36. najväčší štát podľa rozlohy a 17. najľudnatejší štát USA.

 História 
Územie dnešného Tennessee bolo pôvodne obývané rôznymi pôvodnými americkými kmeňmi, najmä Čerokézmi a Chickasawmi. Prvými európskymi prieskumníkmi boli Španieli v 16. storočí, pričom najznámejšou výpravou bola expedícia Hernanda de Sotoa v roku 1540.

V 18. storočí sa na území Tennessee začali usádzať kolonisti, najmä zo Severnej Karolíny a Virginie. V roku 1790 sa stalo súčasťou tzv. „Southwest Territory“ (Juhovýchodné teritórium), ktoré spravovala federálna vláda USA.

Dňa 1. júna 1796 sa Tennessee stalo 16. štátom Spojených štátov amerických. Počas americkej občianskej vojny (1861 – 1865) sa Tennessee pripojilo ku Konfederácii, ale bolo posledným štátom, ktorý tak urobil, a to 8. júna 1861. Počas vojny sa tu odohralo mnoho významných bitiek, vrátane bitky pri Shilohu a bitiek o Chattanooga. Po porážke Konfederácie v roku 1865 Tennessee prijalo novú ústavu vylučujúcu otroctvo a 24. júla 1866 bolo opäť prijaté do USA, ako prvý štát bývalej Konfederácie. Po vojne prešlo obdobím rekonštrukcie, rasového napätia a industrializácie. V 20. storočí sa Tennessee stal významným centrom hudby, najmä country, blues a rock'n'rollu – mesto Nashville sa preslávilo ako „Music City“ a Memphis ako rodisko rock’n’rollu.

Tennessee zohralo významnú úlohu aj v hnutí za občianske práva v 60. rokoch 20. storočia – v Memphise bol v roku 1968 zavraždený Dr. Martin Luther King Jr..

 Symboly 

 Vlajka 
Tennesseeská vlajka je tvorená červeným listom s pomerom strán 3:5 s úzkym modrým pruhom pri vlajúcom okraji ktorý je od červeného poľa oddelený bielym prúžkom. Uprostred červeného poľa je umiestnený emblém tvorený modrým, kruhovým poľom s bielym lemom, obsahujúci tri biele, päťcípe hviezdy.  Táto vlajka bola prijatá v roku 1905.

V roku 1897 do roku 1905 však bola používaná vlajka s červeno-bielo-modrou trikolórou. Tri stĺpce boli zámerne naklonené, aby reprezentovali geograficky odlišné regióny Tennessee. Vlajka obsahovala číslo „16“, keďže Tennessee bolo prijaté ako 16. štát Únie, a slová „Dobrovoľnícky štát“, oficiálna prezývka štátu. 

 Pečať 
Štátna pečať Tennessee bola oficiálne prijatá v roku 1801 a reprezentuje dôležité aspekty hospodárstva štátu v čase jeho vzniku.

Pečať má okrúhly tvar a obsahuje nápis "The Great Seal of the State of Tennessee". V hornej časti je rímska číslica XVI, čo odkazuje na to, že Tennessee bol 16. štát, ktorý vstúpil do Únie (v roku 1796).

V centrálnej časti pečate sú zobrazené dva hlavné symboly:

 Pluh, snop pšenice a bavlna, ktoré predstavujú poľnohospodárstvo (označené slovom Agriculture).
 Riečne loďky (člny) pod slovom Commerce, symbolizujúce obchod a dopravu, najmä po riekach Mississippi a Tennessee, ktoré boli v 19. storočí kľúčové pre ekonomiku štátu.

 Demografia 
Podľa sčítania ľudu Spojených štátov z roku 2020 mal Tennessee 6 910 840 obyvateľov, čo predstavuje nárast o 564 735 osôb, čiže 8,90 %, oproti sčítaniu ľudu z roku 2010. Medzi rokmi 2010 a 2019 štát zaznamenal prirodzený prírastok 143 253 osôb (744 274 narodených mínus 601 021 úmrtí) a nárast z čistej migrácie do štátu o 338 428 osôb. Imigrácia z krajín mimo USA viedla k čistému nárastu o 79 086 osôb a migrácia v rámci krajiny priniesla čistý nárast o 259 342 osôb. Podľa ročnej správy HUD o hodnotení bezdomovcov za rok 2022 bolo v Tennessee odhadom 10 567 bezdomovcov.

 Etnické rozdelenie 
+Etnické rozdelenie z roku 2020Rasa a etnikaPočet percentBiela74,6%Afroamerická17,0%Hispanická6,9%Ázijská2,5%Indiánska2,0%Tichomorskí Američania0,1%Ostatné rasy0,3%

 Náboženské rozdelenie 

 kresťania (82%)
 protestanti (76%)
 baptisti (39%)
 metodisti (10%)
 letniční (4%)
 presbyteriáni (3%)
 luteráni (2%)
 ostatní protestanti (18%)
 rímskokatolíci (6%)
 iné náboženstvá (3%)
 bez vyznania (9%)

 Ekonomika 
HDP štátu Tennessee je 115,2 miliardy dolárov. Ročný príjem na obyvateľa je 30 413 dolárov (to je 2 534 dolárov mesačne). Hlavné poľnohospodárske produkty sú: obilie, kukurica, ovocie, zelenina, hydina, vajcia. Hlavné priemyselné odvetvia sú: spracovanie potravín, strojárstvo, elektrotechnický priemysel, kovovýroba. Svetoznámym produktom je Tennessee whisky.

 Osobnosti z Tennessee 
Z Tennessee sa narodilo niekoľko známych osobností. Najväčšom meste Tennessee, v Memphise, sa narodil herec a režisér Morgan Freeman, spevák Justin Timberlake, herečka a režisérka Kathy Batesová alebo speváčka, skladateľka a klaviristka Aretha Franklinová. Zase, v hlavnom meste, v Tennessee sa narodila speváčka Miley Cirusová.

 Referencie 
náhľad|Vlajka Tennessee (1897-1905)

 Iné projekty